Mo letlhakoreng le lengwe, banyalani ba le bantsi ba Bakeresete ga ba na bana. Ba bangwe ga ba tshole mme le fa go ntse jalo ga ba ikopele bana bangwe. Banyalani ba bangwe ba ba kgonang go tshola bana ba dira tshwetso ya gore ba se ka ba nna le bone. Banyalani bao ba tlhopha go sa nne le bana e se ka gonne ba tshaba boikarabelo kana ba tshaba go lebana le dikgwetlho tsa go nna batsadi. Go na le moo, ba iketleeleditse go tlhoma mogopolo thata mo dikarolong tse dingwe tsa bodiredi jwa nako e e tletseng, jo ba neng ba ka se ka ba bo kgona fa ba godisa bana. Ba bangwe ke barongwa. Ba bangwe ba direla Jehofa mo tirelong ya go eta kana kwa Bethele. Re le Batswana, ra re, re ipelafatsa ka ngwao le teme ya rona. A mme re ka ipelafatsa ka teme ya rona, ka go e bua, re sa e bue ka bope botswerere, re sa e kwale ka ape manontlhotlho, re e bua/kwala ka go itsapa? Gore re ipelafatse ka Setswana ke gore re se bue, re se kwale, ka kelotlhoko, ka botswerere le ka manontlhotlho, e seng ka go se latlhelela.